Worcester F 80 Distinctiones

110 Lepra designat peccator

Lepra designat peccator quia morbus contagiosus. Nam sicut leprosus generat leprosum corporaliter, sic peccator peccatorem spiritualiter, [1] Cor. 15[:33]: *Corrumpunt* *bonos mores colloquia* praua. Sani sanos mutuo conseruant, leprosi leprosos magis viciant. Sed leprosi inter sanos magis eos quam econtra contaminant. Vnde maius periculum est sanorum. Sic spiritualiter bonus

/Fol. 251vb/

iuxta bonum prouocatur ad bonum, ut videlicet ab ipso discat humilitatem, ab illo pacientiam, et sic de reliquis, Prou. 27[:17]: *Ferrum ferro* acuitur, *et homo exacuit faciem amici sui*. Quando mali sunt cum malis mutuo se incitant, Psal. [18:3]: *Nox nocti indicat scientiam*, scilicet, malam et sic fiunt peiores, Apo. 22[:11]: *Qui nocet,[[1]](#footnote-1) noceat adhuc: et qui in sordibus est, sordescat adhuc*. Quando autem miscentur, mali cum bonis, tunc non est periculum malis sed ipsis bonis, Prou. 13[:20]: *Cum sapientibus sapiens erit*. Psal. [17:27]: *Cum perverso perverteris*. Iccirco non dixit Dominus Caldeis quod ipsi recederent de medio populi sui, sed econtra dixit populo suo vt recederent de medio Caldeorum, Jer. 50[:8]: *Recedite de medio Babylonis*.

¶ Secundo, lepra designat peccatum quia est morbus periculosus. Ceteri morbi corrumpunt partem corporis sed lepra totum. Sic peccatum interficit corpus et animam, Eccli. 21[:2-3]: *Quasi a facie colubri fuge* peccatum. *Dentes* *eius* quasi *leonis* *interficientes animas*, etc.

¶ Tercio lepra designat peccatum quia morbus fetidus et abominabilis. Ideo separantur a communitate, sic quo ad locum, meritum, et consorcium a bonis separantur.

¶ Sunt autem quatuor loca. Celum vbi lepra superbie expulit angelum. Paradisus vbi lepra gule[[2]](#footnote-2) exprimit protoplastum. Mundus iste vbi peccator diu stare non poterit, Psal. [17:43]: *Ut lutum platearum delebo eos*. Et non restat nisi in quarto loco, id est, in inferno tamquam in leprosariam suam ponantur, Ysai. 24[:22]: *Congregabuntur in congregatione unius fascis[[3]](#footnote-3) in lacum, et claudentur in carcere*.

¶ Secundo, peccatores separantur a bonis quo ad meritum quia peccatores non participant de thesauro ecclesie. Ideo non possunt resistere, nec cadentes resurgere, Eccle. 4[:9]: *Melius est duos esse simul quam unum*.

¶ Tercio, quo ad consorcium sicut patebit in fine, Matt. 13[:49]: *Exibunt angeli, et separabunt*. Quantum ad consorcium et mittent eos in camino ignis. Ecce separacio quo ad locum ibi vbi erit fletus quo ad meritum. Sicut le-

/Fol. 252ra/

pra est vniuersalis corrupcio corpus inficiens, sic peccatum corumpunt animam in viribus suis. Quia corrumpit affectiuam in appetendo, intellectiam in cognoscendo, operatiuam in perseuerando. Vnde nota quod persona lepra est caluicii seu recaluacionis. Secunda cutis. Tercia capitis.

¶ De primo Leu. 13[:29]: *Vir, siue mulier in cuius capite,* etc. Lepra in capite est error in fide vtpote male sentire de Christo qui est caput ecclesie. De secundo *barba* est signum virtutis. Vnde qui sanctorum doctrinam blasphemat lepram in barba portat. De tercio Leu. 13[:2]: *Homo in cuius cute[[4]](#footnote-4) et carne ortus fuerit diuersus color*, etc., vsque *plaga lepre.* *Color diversus* alterat cutem, *pustula* corumpit carnem. Igitur per cutem et colorem designatur conuersacio per quam boni et mali discernuntur. Per carnem que intra cutem clauditur designatur consciencia, verbi gracia, color sanctitas deficit in accione uel conuersacione indicatur corumpcio consciencie Et hec lepra iudicari debet secundum arbitrium sacerdotis.

1. nocet ] Lambeth, F 128 *corr.* noceat F 80. [↑](#footnote-ref-1)
2. gule ] Lambeth, F 128 *corr.* gula F 80. [↑](#footnote-ref-2)
3. fascis ] Lambeth, F 128 *corr.* pascis F 80. [↑](#footnote-ref-3)
4. cute ] Lambeth, F 128 *corr*. carne F 80. [↑](#footnote-ref-4)